கேள்வி: 2016 மகாமகம் - குடமுழுக்கு கண்ட கோயில்கள் பற்றி தகவல் சொல்.
பதில்: மகாமகத்திற்காகத் தீர்த்தவாரி கொடுக்கும் சைவக் கோயில்களான கும்பகோணம் காசி விஸ்வநாதர் கோயில் (9 பிப்ரவரி 2014), கும்பகோணம் கும்பேஸ்வரர் கோயில் (5 சூன் 2009), கும்பகோணம் நாகேஸ்வரர் கோயில் (29 நவம்பர் 2015), கும்பகோணம் சோமேஸ்வரர் கோயில் (2 நவம்பர் 2015), கும்பகோணம் கோடீஸ்வரர் கோயில் (26 அக்டோபர் 2015), கும்பகோணம் காளஹஸ்தீஸ்வரர் கோயில்(26 அக்டோபர் 2015), கும்பகோணம் கௌதமேஸ்வரர் கோயில் (9 செப்டம்பர் 2015), திருக்கலயநல்லூர் (22 அக்டோபர் 2015), கும்பகோணம் பாணபுரீஸ்வரர் கோயில் (22 அக்டோபர் 2015), கும்பகோணம் அபிமுகேஸ்வரர் கோயில் (26 அக்டோபர் 2015), கும்பகோணம் கம்பட்ட விஸ்வநாதர் கோயில் (26 அக்டோபர் 2015), கும்பகோணம் ஏகாம்பரேஸ்வரர் கோயில் (22 அக்டோபர் 2015) ஆகிய கோயில்களில் குடமுழுக்குகள் நடைபெற்றன. இக்கோயில்களில் பெரும்பாலான கோயில்களில் 2015இல் குடமுழுக்கு நடைபெற்றது. இரு கோயில்களில் முன்னரே நடைபெற்றன. அவ்வாறே காவிரியாற்றில் தீர்த்தவாரி காணும் கும்பகோணம் சார்ங்கபாணி சுவாமி கோயில் (13 சூலை 2015), கும்பகோணம் சக்கரபாணி கோயில் (8 நவம்பர் 2015), கும்பகோணம் இராமஸ்வாமி கோயில் (9 செப்டம்பர் 2015), கும்பகோணம் ராஜகோபாலஸ்வாமி கோயில் (19 சூன் 2015), கும்பகோணம் வராகப்பெருமாள் கோயில் (26 அக்டோபர் 2015) ஐந்து வைணவக்கோயில்களிலும் 2015இல் குடமுழுக்கு நடைபெற்றன.